देवेंद्र फडणवीस यांनी बनावट नोटांचे रॅकेट चालवले; नवाब मलिक यांचा आरोप

Mahaenews
A link to your homepage with your site title as anchor text
Mahaenews A link to your homepage with your site title as anchor text
मुंबई,
देवेंद्र फडणवीस यांनी मुख्यमंत्री असताना पदाचा गैरवापर करत बनावट नोटांचे रॅकेट चालवले. नोटबंदीनंतर हे रॅकेट चालविणाऱ्यांना अभय दिले. तसेच त्यांच्या काळात कुख्यांत गुंडांना काही महामंडळांचे अध्यक्ष बनविले. दाऊदच्या हस्तकांशी त्यांचा थेट संबंध होता, इतकेच नाही तर पंतप्रधान नरेंद्र मोदी यांच्या कार्यक्रमात या हस्तकाला थेट प्रवेश दिला, असे गंभीर आरोप अल्पसंख्याक विकास मंत्री नवाब मलिक यांनी आज ( दि. १० ) पत्रकार परिषदेत केला.( Malik vs Fadnavis)

मलिक यांनी कवडीमोल दराने अंडरवर्ल्ड डाॅन दाऊदच्या माणसांकडून जमीन खरेदी केल्याचा आरोप देवेंद्र फडणवीस यांनी मंगळवारी केला होता. त्याला मलिक यांनी उत्तर देताना ज्या काळात हा व्यवहार झाला त्यावेळी मी मंत्री नव्हतो. तसेच हे आरोप म्हणजे मी जी लढाई लढतोय त्यावरून लक्ष हटविण्यासाठी केलेला प्रयत्न आहे, असा दावा केला.समीर वानखेडे आणि देवेंद्र फडणवीस यांचे जुने संबंध आहेत. एक अधिकारी १४ वर्षांपासून मुंबईत नियुक्तीला आहे. तो सातत्याने सोयीच्या पोस्टवर काम कसे करतो याचे उत्तर फडणवीस यांनी द्यावे, त्यांना वाचविण्यासाठी हे आरोप होत आहेत, असेही मलिक म्हणाले.

देवेंद्र फडणवीस म्हणतात, नवाब मलिक यांचे अंडरवर्ल्डच्या लोकांशी संबंध आहेत. मात्र, जे मोठे मोठे गुंड आहेत. त्या लोकांशी मुख्यमंत्री असताना फडणवीस यांनी सरकारी महामंडळांचे अध्यक्ष केले. मुन्ना यादव नावाचा व्यक्ती नागपूरमधील मोठा गुंड आहे. त्याच्यावर खून आणि अन्य गंभीर गुन्हे आहेत. तो फडणवीस यांचा राजकीय सहकारी आहे. मुन्नाला बांधकाम कल्याण महामंडळाचा अध्यक्ष केला. तो तुमच्या गंगेत पवित्र झाला.